《陈提举 其三》
宋代·林希逸

别无久近不相忘，见面虽疏意味长。向摧梁初驰唁疏，已埋玉后送铭章。

我惭临穴诗黄鸟，儿报移阡谶白羊。絮酒何时浇宿草，些成三赋泪沾裳。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。